text: Viceborgmester tæt på at dø
  26 april 2014 kl. 06.59
  Hedensteds viceborgmester Jørn Juhl Nielsen (S) blev ramt af et alvorligt hjerteanfald, mens han spillede golf.
  Jørn Juhl Nielsen blev straks kørt på sygehuset, hvor han blev opereret på stedet.
  Han slipper muligvis uden mén, skriver Horsens Folkeblad.
  På golfbanen blev han ramt af stærke smerter i halsen, og han vidste med det samme, at han havde fået et hjerteanfald.
  - Det var, som om jeg blev kvalt af en kæmpe, der forsøgte at løfte mig op i halsen. Smerten var konstant og tiltagende, siger Jørn Juhl Nielsen til Folkebladet.
  Artikel i hsfo.dk
  